open-index/open-wikipedia-markdown huggingface dataset:
Drugs.com

Ang **Drugs.com** ay isang onlayn na ensiklopedya ukol sa parmasyutika na kung saan ay nagbibigay ng impormasyon sa gamot para sa mga konsyumer at sa mga propesyonal na makikita sa Estados Unidos.

## Kasaysayan
Ang domeyn na Drugs.com ay orihinal na nirehistro ni Bonnie Neubeck noong 1994. Noong 1999, binili ni Eric MacIver ang isang opsiyon na bilhin ang domeyn mula kay Neubeck. Noong Agosto 1999, binenta ni MacIver ang domeyn sa isang subasta na nagkakahalagang US$823,666 sa Venture Frogs, isang *startup incubator* na pinapatakbo ni Tony Hsieh at Alfred Lin. Binenta naman ng Venture Frogs ang drugs.com sa isang pribadong inbestor noong Hunyo 2001.

Pagmamayari ngayon ng Drugsite Trust ang Drugs.com. Pribadong pagmamayari ng dalawang parmasistiko mula sa New Zealand ang Drugsite Trust.

## Talababa
## Mga kawing panlabas
* Drugs.com

Kategorya:Medikal na websayt
Kategorya:Mga kompanya
Visita Iglesia

Ang ***Visita Iglesia*** (literal sa Tagalog na "Pagdalaw sa Simbahan") ay isang matandang kaugaliang Katoliko ng pagdalaw sa pitóng simbahan sa gabí ng Huwebes Santo tuwing panahon ng Kuwaresma. Sa Huwebes Santo ng Mahal na Araw, kasunod ng Misa ng Hapunan ng Panginoon, ipinuprusisyon ang Banal na Sakramento patungo Altar na Pinaglalagakan ng Sakramento para sa pagpipintuho nito. Dumadalaw sa pitóng simbahan — kung minsa'y labing-apat, minsan nama'y walang tiyak na bílang — ang mga mananampalataya at nagdarasal sa Banal na Sakramento sa bawat simbahan.

## Kasaysayan 
Ang tradisyon ng *Visita Iglesia* tuwing Huwebes Santo ay malamáng na nagsimula sa Roma, dahil dumadalaw sa pitóng basilika ang mga naglalakbay bílang kanilang penitensiya.

Isang sinaunang ruta ng mga naglalakbay sa pagitan ng Inglatera at Roma ang Via Francigena. Naging kaugalian na magtapós ang paglalakabay sa libingan nina San Pedro at San Pablo. Noong 1300, ipinahayag ni Papa Bonifacio VIII ang unang Banal na Taon at nagkaloob ng tanging indulhensiya sa mga makasusunod sa ilang gawain at dadalaw sa Basilika ni San Pedro at Basilika ni San Pablo Extramuros. Sa pagdaan ng panahon, ang bílang ng simbahan na kailangang dalawin ay naging pitó.

Ang tradisyon ng pagdalaw sa pitóng simbahan ay sinimulan ni San Felipe Neri noong mga 1553. Siya at ilang mga kaibigan ay magtitipon bago ang bukang-liwayway at dito sisimulan ang kanilang paglalakad patungò sa pitóng simbahan. Isinagawâ ang mga paglalakbay na ito, na kontrapunto sa maragalgal na kaugalian tuwing Karnabal. Naging tanyág ang mga Paglalakad na ito at nagsimulang makaakit ng iba.

## Kagawîan 
Pagkatapos ng Misa ng Hapunan ng Panginoon, na paggunita ng mga Kristiyano sa huling hapunan ni Hesukristo kasáma ang kaniyang mga Apostol, sa gabí ng pagdakip sa kaniya, ginugunita ng mga mananampalataya ang Paghihirap sa Halamanan ni Hesus. Pagkatapos din ng misa, tinatakluban ang pangunahin at mga altar sa tagiliran; lahat naman ng krus ay tinatanggal kun hindi kaya ay tinatakluban din. Inilalagak naman ang Banal na Sakramento sa tabernákulo sa Altar na Pinaglalagakan, at ang mga simbahan ay bukás hanggang gabí para sa tahimik na pamimintuho.

## Mga sanggunian 
## Mga panlabas na kawing
*Website ng Visita Iglesia

Kategorya:Mahal na Araw
Kategorya:Kuwaresma
St. Joseph College - Olongapo

Ang **St. Joseph College - Olongapo, Inc.** ay isang institusyong diyosesano sa ilalim ng prelatura ng Iba, Zambales. Matatagpuan ito sa lungsod ng Olongapo. Ito ang pinakamatandang paaralang katoliko sa lungsod.

## Mga sangay 
* Elementary (Mababang Paaralan)
* Junior High School (Unang Mataas na Paaralan)
* Senior High School (Ikalawang Matas na Paaralan)
* College (Kolehiyo)

## Lokasyon
Matatagpuan ito sa Barangay East Bajac Bajac ng lungsod ng Olongapo. Ang mga hangganan nito ay: sa timog - 20th Street, sa silangan - Elicano Street, at sa kanluran - Canda street.

## Kasaysayan
Ang St. Joseph College ang pinakaunang paaralang katoliko sa lungsod ng Olongapo. Ito ay itinatag noong 1945 ni Rev. Fr. Restituto M. Canda, ang unang direktor pampaaralan nito. Ang paaralan ay nabigyan ng pagkilala ng pamahalaan noong 1949. Noong mga taóng panuruan 1950 hanggang 1951, ang mga Columban Fathers at Sisters mula sa Missionary Society of St. Columban of Ireland ang nangasiwa sa pamahalaan kasáma si Rev. Fr. Joseph Coneely bílang direktor pampaaralan at Sis. Mary Consuelo bílang punongguro. Sa panahon ng Batas Militar, iniwan ng mga Columban Sisters ang bansa upang mailipat sa iba pang mga misyong panlabas at ang pamamahala sa paaralan ay pansamantalang binigay sa Sis. of the Daughters of Charity.
Kategorya sa pagdadalangtao

Ang **kategorya sa pagdadalangtao** ng isang medikasyon ay isang pagtatasa ng panganib sa kapamahakan ng sanggol dahil sa mga gamot, kung ito ay ibinilin sa ina habang nagbubuntis. *Hindi* nito isinasama ang mga panganib na ibinibigay ng mga kasama ng gamot o ang metabolite sa gatas ng ina.

Bawat isang gamot ay may espesipikong impormasyon na nakatala sa literatura ng produkto. Ginagamit ng British National Formulary ang pagbibigay ng talaan ng mga gamot na iiwasan o gagamitin ng may pagiingat habang nagdadalangtao, at ginamit gamit ang limitadong bilang ng mga mahahalagang salita, subalit tinanggal na ang Appendix 4 (ito ay ang Talaan ng Pagdadalangtao). Nabago na ang pamagat ng Appendix 4 sa "Intravenous Additives". Samantala, makikita na ang mga impormasyon na dating makikita Appendix 4 (pagdadalangtao) at Appendix 5 (pagpapasuso) sa monograpo ng gamot.

## Estados Unidos
Hinihingi ng batas sa Amerika na ang ilang gamot at produktong bayolohikal ay maglagay ng mga espesipikong label. Itinatala ng Pamagat 21, Bahagi 201.57 (9)(i) sa Code of Federal Regulations ang mga espesipikong pangangailangan tungkol sa paglalagay ng label sa gamot na may kinalaman sa epekto sa populasyon ng mga buntis, kasama na rito ang depinisyon ng "kategorya sa pagdadalangtao".  Sinusuportahan ang mga batas na ito ng Food and Drug Administration.

## Australia
Mayroong kaibahan ang kategorya sa pagdadalangtao ang Australia  kaysa sa Estados Unidos - halata sa pagkakahati ng Kategorya B. Nabuo ang sistema, na makikita sa ibaba, ng mga eksperto sa medikal at agham batay sa nakuhang ebidensiya ng panganib na kaugnay sa paginom ng partikular na gamot habang nagbubuntis.

## Alemanya
## Pagkakategorya ng ilang gamot
## Talababa
## Sanggunian
* 
*  – links provided for 1999 4th edition and subsequent updates
* 
* Food and Drug Administration. Federal Register 1980;44:37434-67
* 

Kategorya:Pisyolohiya
Ruta ng administrasyon

Ang **ruta ng administrasyon** sa parmakolohiya at toksikolohiya ay isang daan na kung saan ang gamot, lusaw o *fluid*, lason, o iba pang sustansiya na ipapasok sa katawan. Pangkalahatang naiiuuri ang mga ruta ng administrasyon batay sa lokasyon na kung saan ilalagay ang sustansiya. Ang mga kadalasang halimbawa nito ay ang oral (bibig) at administrasyong intravenous (sa loob ng ugat/bena). Maaari ding maiuri ang mga ruta batay sa kung saan dapat ito umepekto. Ang aksiyong ito ay maaaring topikal (lokal), enteral (epekto sa sistema, subalit idinadala sa sistemang panunaw), o parenteral (aksiyong sistemiko, subalit maaaring madalá ng mga ruta bukod sa sistemang panunaw).

## Talababa
## Mga kawing panlabas
* The 10th US-Japan Symposium on Drug Delivery Systems 
* FDA Center for Drug Evaluation and Research Data Standards Manual: Route of Administration.
* FDA Center for Drug Evaluation and Research Data Standards Manual: Dosage Form.
* A.S.P.E.N. American Society for Parenteral and Enteral Nutrition
* 

Kategorya:Gamot
Maki Carrousel

Si , kilala bilang , ay isang transeksuwal na artisata mula sa bansang Hapon na kinakatawan ng ahensya pantalento na Office Carrousel.
## Mga sanggunian
Kaurian:Mga artista mula sa Hapon
PubChem

Ang **PubChem** ay isang database ng mga molecule pangkimika at ang kanilang aktibidad laban sa bayolohikal na pagsasanay o *assay*. Pinapanatili ng National Center for Biotechnology Information (NCBI) ang sistema, isang bahagi ng National Library of Medicine, na kung saan ay bahagi ng National Institutes of Health (NIH) ng Estados Unidos. Maaaring makita ang PubChem nang libre gamit ang web user interface. Maaaring libreng madownload ang milyong estruktura at paglalarawan ng mga kompuwesto gamit angFTP. Naglalaman ang PubChem ng mga paglalarawan ng kompuwesto at mga maliliit na molecule na may 1000 atom at 1000 bond. Humigit kumulang 80 database ang umaambag sa database ng PubChem.

## Databases 
Naglalaman ang PubChem ng tatlong daynamikong lumalagong pangunahing database. Batay noong Setyembre 29, 2014:

* Kompuwesto, 82.6 milyong tala  (hanggang 54 milyong tala noong Setyembre 2014), na naglalaman ng puro at nailarawang kompuwestong kemikal.
* *Substance*, 198 milyong tala  (hanggang 163 milyong tala noong Setyembre 2014), na naglalaman ng mga halo o *mixture*, katas, salimuot at hindi pa nailalarawang subtance.
* BioAssay, na nagreresulta sa bioactivity mula 1.1 milyon (hanggang 6000 noong Setyembre2014)

## Kasaysayan
Nailabas ang PubChem noong 2004.

## Mga kampo ng database 
## Talababa
## Mga kawing panlabas 
* PubChem homepage
* PubChem searchpage
* PubChem FAQ
* PubChem Help
* PubChemSR Search Aid 
* PubChem for Newbies
* PubChem3D article collection in the Journal of Cheminformatics

Kategorya:National Institutes of Health
ChEMBL

Ang **ChEMBL** o **ChEMBLdb** ay isang kemikal na database ng mga molecule na bioactibo na may katulad na epekto ng mga gamot.
Ito ay pinangangasiwaan ng European Bioinformatics Institute (EBI), na bahagi ng European Molecular Biology Laboratory (EMBL), na nakabase sa Wellcome Trust Genome Campus, Hinxton, UK.

Nagawa ang database, na dating kilala bilang StARlite, ng isang kompanya ng bioteknolohiya na Inpharmatica Ltd. na kalaunan ay binili ng Galapagos NV. Naibenta naman ang data para sa EMBL noong 2008 na may gantimpala mula sa Wellcome Trust, na nagresulta sa pagkabuo ng pangkat chemogenomic ng ChEMBL sa EMBL-EBI, na pinangungunahan ni John Overington.

## Tignan din
*ChEMBL: Quick Tour on EBI Train OnLine
*ChEBI
*DrugBank

## Talababa
## Mga kawing panlabas
*ChEMBLdb
*Kinase SARfari 
*ChEMBL-Neglected Tropical Disease Archive 
*GPCR SARfari 
*The ChEMBL-og Open data and drug discovery blog run by the ChEMBL team.

Kategorya:Biyolohikal na database
Kategorya:Kemikal na database
Regulasyon ng gamot

, sa anyo ng Ritalin pill.]]
Ang regulasyon ng mga **kalakal na gamot**, o **droga** at **gámit sa pangagamot**, ay naiiba batay sa hurisdiksiyon. Sa ilang bansa, tulad ng sa Estados Unidos, nireregula ito sa pambansang level ng isang ahensiya. Sa iba pang hurisdiksiyon, ito ay nareregula sa level ng estado, o parehong estado at pambansang level ng iba't ibang ahensiya, tulad na lámang ng sa Australia.

Nakadisenyo ang gampanin ng regulasyon ng mga kalakal na gamot upang maprotektahan ang kalusugan at kaligtasan ng populasyon. Nakatuon ang regulasyon sa pagtitiyak ng kaligtasan, kalidad at epektibidad ng gamot. Sa lahat ng hurisdiksiyon, kailangang nakarehistro ang gamot bago ito payagang maibenta sa pamilihan. 

## Talababa
## Mga kawing panlabas
*Central Drugs Standard Control Organisation(India)  
*Presentation on Drug License Audit Process in India

Kategorya:Kaligtasan ng gamot
Therapeutic goods
ChEBI

Ang **Chemical Entities of Biological Interest**, kilala rin bilang **ChEBI**, ay isang database at ontolohiya ng molekular na entidad na nakatuon sa 'maliit' na kompuwestong kemikal, na bahagi ng gawa ng Open Biomedical Ontologies. Tumutukoy ang "molekular na entidad" sa kahit anong "konstitusyonal o isotopikal na pagkakaiba ng atomo, molekula, iono, pares iono, radikal, radikal na iono, kompleks, tagaalinsunod, at iba pa, na makikilala bilang magkahiwalay na entidad".

## Tignan din
*ChEMBL
*ChemIDplus
*DrugBank
*PubChem

## Talababa
## Mga kawing panlabas
*http://www.ebi.ac.uk/chebi/
*ftp://ftp.ebi.ac.uk/pub/databases/chebi/

Kategorya:Biyolohikal na database
Kategorya:Kemikal na database
Kategorya:Nomenklaturang kemikal
Jun Hori

Si  ay isang mamamahayag at *host* na kinakatawan ng ahensya ng talento na North Production.  Naghahatid siya ng balita sa isang balitang pang-web na *8bitNews*.  Dati siyang nagbabalita sa NHK.
## Mga sanggunian
Kategorya:Mga mamamahayag
MedlinePlus

Ang **MedlinePlus** ay isang serbisyong onlayn na nagbibigay ng impormasyon na inilabas ng United States National Library of Medicine. Nagbibigay ang serbisiyo ng koadyutor ng impormasyon sa kalusugang pangkonsyumer sa wikang Ingles at Espanyol. Isinasama ng sayt na ito ang mga impormasyon mula sa National Library of Medicine (NLM), National Institutes of Health (NIH), iba pang ahensiya ng pamahalaan ng Estados Unidos, at iba pang kalipunan na may kaugnayan sa kalusugan. Mayroon din sayt na maaaring makita ng mobile sa parehong wikang Ingles at Espanyol. Mahigit 150 milyong katao sa buong mundo ang gumagamit ng MedlinePlus kada taon. Pinopondohon ito ng NLM at libre sa lahat ng manggagamit.

## Talababa 
## Mga kawing panlabas
* Opisyal na websayt

Kategorya:National Institutes of Health
Kategorya:Medikal na websayt
Aparador (paglilinaw)

Maaring tumukoy ang **aparador** sa:

* *Closet*, isang katawagan sa Hilagang Amerika na nangangahulang maliit na silid.
* Kabinet, isang hugis-kahon na kasangkapan na may pintuan o mga *drawer* (kahon) para sa pag-imbak ng mga iba't ibang gamit.
* Paminggalan, isang uri ng kabinet, na ginagamit upang iimbak ang mga bagay sa bahay katulad ng pagkain, babasagin, tela, at inuming nakakalasing.

## Tingnan din
* Kabinet (paglilinaw)
Pagbili sa Alaska

Ang **Pagbilí ng Estados Unidos sa Alaska** mula sa Imperyong Ruso ay naganáp noong 1867 sa bisà ng isang tratadong niratipika ng Senado ng Estados Unidos.

Ninaís ipagbilí ng Rusya ang Alaska sa pangambáng, maaagaw itó sa kanilá sakaling sumiklab ang digmaan sa pagitan nitó at ng Britanya. Ang kalakalan ng balahíbo ng hayop at mga gawaíng pangmisyonero sa mga katutubong Alaskan ang mga pangunahing aktibidad ng Rusya sa naturang teritoryo. Nagdagdag naman ito ng may 1,518,800&nbsp;km² na bagong teritoryo sa Estados Unidos. 

Higit na positibo ang naging reaksiyon sa Estados Unidos hinggil sa pagbilí nitó sa Alaska. Ang ilán sa mga tutol dito'y binanságan naman itóng '''"Seward's Folly"''' (isinunod sa pangalan ng Kalihim ng Estado na si William H. Seward), habang pinuri ng iba ang nagíng hakbang na ito na anila'y kapuwa nagpahinà sa Britanya at Rusya bilang katunggalî ng Estados Unidos sa pagpapalawak ng komersiyo nitó sa Pasipiko. Nagíng bantâ sa Britanya ang nagíng pagbilí ng Estados Unidos sa Alaska sa kontrol ng kolonya nito sa Pasipiko. Lalo nitóng binagyang saysay ang pagkumpederasyon ng Canada na naisakatupáran makaraan ang tatlong buwan, noong Hulyo 1867. Tinanggap naman sa kumpederasyon ng Dominyon ng Canada ang British Columbia noong 1871, na nagwakás sa inaasam ng Estados Unidos na makuha rin ang naturang teritoryo upang magkaroon ng walang-patid na lupaín na magdurugtong ng Alaska sa Estados Unidos.

Sa simulâ, inorganisá ang bagong teritoryo bílang Departamento ng Alaska, na nagíng Distrito ng Alaska at kalaunan ay Teritoryo ng Alaska bago itó naging Estado ng Alaska nang tanggapin itó sa Unyon bilang isang estado noong 1959.

## Mga sanggunian 
Kategorya:Alaska
Kategorya:Kasaysayan ng Estados Unidos
Takeshi Yoshioka

Si  ay isang artista mula sa bansang Hapon.  Kinakatawan siya ng Queen's Ave-α at 10-Point ngayon.   ang kanyang palayaw.
## Mga sanggunian
Kaurian:Mga artista mula sa Hapon
Kalayaan sa pananalita

at ang Unibersal na Deklarasyon ng Karapatang Pantao (1949). Sinasaad sa Artikulo 19 na "Ang bawat tao'y may karapatan sa kalayaan ng pagkukuro at pagpapahayag; kasama ng karapatang ito ang kalayaan at kuru-kuro nang walang panghihimasok at humanap, tumanggap at magbigay ng impormasyon at kaisipan sa pamamagitan ng alin mang paraan ng pagkakalat at walang pagsasaalang-alang ng mga hanggahan."]]
 sa London]]
Ang **kalayaan sa pananalitâ** ay ang karapatang magsalitâ o magbatíd ng kuro-kurò o pananáw nang hindî nangangambang gagantíhan o isesensura ng pamahalaan. Kalimitang napagpapalit ang taguring **kalayaan ng pagpapahayag** sa *kalayaan ng pananalita*, ngunit ang una'y may kalakip na pagbabatíd ng impormasyon o ideya gamit ang alinmang midyum.

Hinihigpitan ng mga pamahalaan ang pananalitâ sa iba't ibang paraán. Ang mga karaniwang limitasyon kaugnay sa pananalitâ ay libelo, paninirang-puri, kalaswaan, pornograpiya, sedisyon, panunulsol, mga palaban na salita, klasipikadong impormasyon, paglabag sa karapatang-sipi, mga lihim sa kalakalan, kasunduang di-pagsisiwalat, karapatan sa pribasiya, karapatang makalimutan, political correctness, kaayusang pampubliko, pampublikong seguridad, panggugulo, perjury, at pang-aapi. 

## Mga sanggunian 
Kategorya:Kalayaan
Ang Digmang Bayan

***Ang Banal na Digmaan*** (Ruso: Священная война, *Svyashchennaya Voyna*) o mas kilala sa Filipino na  **Digmang Bayan**  ay isa sa mga pinakabantog sa mga Sobyetikang awit na nakaugnay sa Pangalawang Digmaang Pandaigdig.

Sinulat ni Vasily Lebedev-Kumach ang mga titik noong 1941 pagkatapos ng pagsalakay ng Alemanya sa Unyong Sobyet, at ang musika naman ay nilikha ng kompositor na si Alexander Vasilyevich Alexandrov. Nabuo at nilathala ang awit sa Hunyo 1941. Mula sa taglagas ng taon, tinugtog ito araw-araw sa umaga sa radyo ng Unyong Sobyet.

## Mga titik 
Kategorya:Mga awit ng Pangalawang Digmaang Pandaigdig
David Luiz

Si **David Luiz Moreira Marinho** (ipinanganak noong ika-22 ng Abril 1987), o mas kilalang **David Luiz,** ay isang Brasileirong putbolistang propesyunal na kasalukuyang naglalaro sa koponang Pranses na Paris Saint-Germain at nagsisilbi bilang bise kapitan para sa Pambansang Koponan ng Brazil. Bukod sa pagiging isang central defender, maari siyang maglaro bilang isang defensive midfielder.
Andrés Iniesta

Si **Andrés Iniesta Luján** (pagbigkas sa Kastila: [anˈdɾes iˈnjesta luˈxan]: ipinanganak noong ika-11 ng Mayo 1984) ay isang Kastilang putbolistang propesyunal na naglalaro para sa FC Barcelona at sa Pambansang Koponan ng Espanya. Nagsisilbi siya bilang kapitan para sa FC Barcelona. Nanggaling si Iniesta sa *La Masia,* ang akademiyang pangkabataan ng Barcelona matapos ang maagang paglipat mula sa kaniyang kapanganakan at humanga mula sa murang edad. Nagsimula siyang maglaro sa Barcelona noong 2002, sa edad na 18. Nagsimula din siyang maglaro ng regular tuwing panahong 2004-05 at nanatili sa koponan mula noon.

Kategorya:Mga putbolista mula sa Espanya
Kategorya:Ipinanganak noong 1984

## Mga Sanggunian
Realismong pampanitikan

Ang **realismong pampanitikan** ay kabílang sa realistang pagkilos ng sining na nagsimula noong kalagitnaan ng ika-19 dantaon ng panitikang Pranses (Stendhal), at panitikang Ruso (Alexander Pushkin) at umabot hanggang sa hulihan ng ika-18 dantaon at simula ng ika-20 dantaon. Ang realismo, na taliwas sa idealismo, ay naglalayong irepresenta ang mga pamilyar na bagay sa kung ano talaga sila. Ang mga may-akdang realista ay namiling ilarawan ang mga pang-araw-ataw at mga pangkaraniwan na mga gawain at karanasan, sa halip na gumamit ng romantisadong presentasyon. Ang kritikang literaryo na si Ian Watt, gayun pa man, ay nagsasabi na nagsimula ang realismo sa Nagkakaisang Kaharian sa pamamagitan ng isang ika-18 dantaong nobela. Ang mga kasunod na mga may kaugnayang pagsulong sa sining ay naturalismo, realismong sosyal, at noong 1930s, realismong sosyalista.

Ito ay tumatalakay sa katotohanan sa lipunan. Karaniwan nitong pinapaksa ang kalagayan na nangyayari sa lipunan tulad ng kurapsyon, katiwalian, kahirapan at diskriminasyon. Madalas din itong naka pokus sa lipunan at gobyerno. Mahalaga din sa nagsusuri ng mga akda na sinusuri sa teoriyang ito na maiugnay ang mga pangyayari sa akda o teksto sa lipunan. Halimbawa ng mga akdang masusuri sa teoryang ito ay ang *Iba Pa Rin Ang Aming Bayan*, *Ambo*, *Papel*, *Mga Ibong Mandaragit*, at *Maganda Pa Ang Daigdig*.

Kategorya:Panitikan
Trần Đại Quang

Si **Trần Đại Quang‎** (12 Oktubre 1956&mdash;21 Setyembre 2018) ay isang Pangulo ng Vietnam. Siya ay nahalal ng Pambansang Kapulungan ng Vietnam na may 452 na boto (91.5%) noong Abril 2, 2016. Siya ay ang ministro ng pampublikong seguridad bago maging presidente.

## Mga sanggunian
Kategorya:Mga pangulo ng Vietnam
Realismong pansining

[thumb|350x350px|*[Bonjour, Monsieur Courbet*, 1854. Isang Realistang pinta ni Gustave Courbet]]
Sa sining, ang **realismo** ay ang pagsisikap na ilarawan o ipakita ang isang paksa nang tapat, nang walang artipisyalidad at pag-iwas sa mga kumbensiyong pansining, hindi kapani-paniwala, kakaiba at supernatural na mga elemento. 

Ang realismo ay naging laganap sa sining sa loob ng maraming panahon, at ito ay malaking bahagi ng isang bagay ng diskarte at pagsasanay, at ang pag-iwas sa estilisasyon. Sa biswal na sining, ang ilusyonistang realismo ay ang eksaktong depiksiyon ng uri ng búhay, perspektibo, at detalye ng liwanag at kulay. Ang mga gawang realista ay maaaring magbigay-diin sa mga gawang sining na may pagbibigay-diin sa karaniwan at pangit, tulad ng mga gawa ng realismong sosyal, rehiyonalismo, at realismong panlipunan (*kitchen sink realism*).

Nagkaroon din ng maraming pagkilos ng realismo sa sining, tulad ng istilong opera ng verismo, realismong pampanitikan, realismong pantanghalan, at Italyanong neorealistang sine. Ang pagkilos ng realismong pansining sa pagpipinta ay nagsimula sa Pransiya noong 1850s, matapos ang Himagsikan ng 1848. Tinanggihan ng mga realistang pintor ang Romantisismo, na lumaganap sa sining at panitikanng Pranses, na nag-ugat noong hulihan ng ika-18 dantaon.

## Biswal na sining 
Ang realismo ay ang tumpak, detalyado at eksaktong representasyon ng hitsura ng mga tagpuan at mga bagay kung kaya't ito ay ginuguhit nang may katumpakang pampotograpiko. Ang realismo sa puntong ito ay tinatawag ding naturalismo, mimesis o ilusyonismo. Ang makatotohanang sining ay nilikha na sa maraming panahon, at ito ay naging malaking bahagi ng diskarte, pagsasanay, at pag-iwas sa estilisasyon. Ito ay nag-iwan na ng marka sa Europeong pagpipinta lalo na sa Sinauang Pinta sa mala-Netherland ni Jan van Eyck at iba pang mga pintor noong ika-15 dantaon.

Kaurian:Kasaysayan ng sining
Kategorya:Mga kilusan sa sining
Realismo

Ang **realismo** ay maaaring tumukoy sa mga sumusunod:
* Realismong pansining, ang realismo sa sining
* Realismong pampanitikan, ang realismo sa panitikan
* Realismong pilosopiko, ang realismo sa pilosopiya
Realismo (pilosopiya)

Ang kontemporaryo na **realismong pilosopiko** ay ang paniniwala na ang ilang mga aspekto ng ating realidad ay ontolohikal independiyente sa ating mga konseptuwal na mga eskema, persepsiyon, gawing lingguwistiko, paniniwala, at iba pa. Ang realismo ay maaaring gamitin nang may respeto sa isip ng iba, nakaraan, hinaharap, mga pangakalahatan, entidad pang-matematika (tulad ng mga likás na bílang), kategoryang moral, ang materyal na mundo, at pag-iisip. Ang realismo ay maaari ding maitaguyod sa isang walang hanggang kahulugan, sa kaso na ito ang pagkakaroon ng isang nakikitang mundo, na kabaligtaran ng pag-aalinlangan at pagsasarili. Ang mga pilosopo na nagpapahayag ng realismo ay nagsasabing ang katotohanan ay binubuo ng pagresponde ng isip sa realidad. 

Kaurian:Pilosopiya
Vajiralongkorn

Si **Rama X**, isinilang bilang **Vajiralongkorn** (; ipinanganak Hulyo 28 1952), ay ang hari ng Thailand. Siya ay ang tanging anak nina Bhumibol Adulyadej, ang dating hari ng Thailand, at Sirikit, ang kasalukuyang inang reyna at dating reyna ng Thailand. Noong 1972 ginawang tagapagmanang prinsipe (crown prince) siya ng kanyang ama.

Nagsimula ang kanyang paghahari noong ika-13 Oktubre 2016, ang petsa ng pagkamatay ng kanyang ama, ang dating hari, bilang "kumikilos na hari". Ang opisyal na koronasiyon niya ay naganap mula ika-4 hanggang ika-6 Mayo 2019 dahil humiling siya ng maraming oras upang magdalamhati.
 ng Haring Rama X B.E. 2562 (A.D. 2019)]]

## Mga batayan 
Kategorya:Mga hari ng Thailand
Kategorya:Nabubuhay na mga tao
Isao Kuraishi

Si  ay isang artista sa bansang Hapon.  Kinakatawan siya ng Office Miyamoto.  Siya ang panganay na anak ni Kazuki Kuraishi na isang modista o *fashion designer*.
## Mga sanggunian
Kategorya:Mga artista mula sa Hapon
Kouichi Oohori

Si  ay isang artista mula sa bansang Hapon.  Lumahok siya sa Gekidan Kenko (Nylon 100℃ ngayon) mula 1985 hanggang 1992.  Napalawig ang karera ni Oohori sa entablado, telebisyon, at pelikula.  Bahagi siya ng Unit Hanakusons. Lumabas din siya sa mga palabas sa entablado kasama ang mang-aawit ng  awiting-bayan na si Shozo.
## Mga sanggunian
Kategorya:Mga artista mula sa Hapon
Lastikman: Unang Banat

Ang ***Lastikman: Unang Banat*** ay isang pelikulang Pilipino na ipinalabas noong 2004.  Batay ang pelikulang ito sa katauhan sa komiks na si Lastikman, isang kathang-isip na superhero na nilikha ni Mars Ravelo.  Pinagbibidahan ito nina Mark Bautista bilang Lastikman at Sarah Geronimo.  Ito ang ikatlong pelikulang ginawa batay kay Lastikman.  Ang dalawang naunang pelikula ay ang *Lastikman* noong 1968 at ang *Lastikman* noong 2003.

## Sanggunian
Kategorya:Mga pelikula mula sa Pilipinas
Kategorya:Mga pelikula ng 2004
Pangkalahatang halalan sa Pilipinas, 2016

Pangkalahatang Halalan sa **pagkapangulo**, mga **mambabatas** at **lokal** sa Pilipinas ay nakatakdang gawin sa 9 Mayo 2016. Ang mahahalal na pangulo ang magiging ikalabing-anim na Pangulo ng Pilipinas, susunod kay Pangulong Benigno Aquino III, na hindi na maaaring tumakbo muli sa pagkapangulo dahil sa tinatakda ng saligang-batas. Kung ang kasalukuyang Pangalawang Pangulo na si Jejomar Binay ay muling tatakbo para sa nasabing posisyon ang susunod sa kaniya ang magiging ikalabing-anim na Pangulo ng Pilipinas. Ang mga mahahalal na mambabatas sa halalan sa 2016 ay makakasáma ang mga senador ng halalan noong 2013 at silang bubuo sa Ika-17 Kongreso ng Pilipinas.

## Kalendaryo 
Noong Agosto 18, 2015, naglabas ang komisyon ng kalendaryo ng aktibidad para sa pambansa at lokal na halalan ng Mayo 9, 2016:

## Pampanguluhang halalan
## Pansenadong halalan
## Pang-Kapulungan ng mga Kinatawang Halalan
## Mga sanggunian
## Mga kawing panlabas
*Official website of the Commission on Elections

Kategorya:Halalan sa Pilipinas
Kategorya:2016 sa Pilipinas
Hypothalamus

Ang **hypothalamus** (mula sa Griyego ὑπό, "ilalim" at θάλαμος, thalamus) ay isang bahagi ng utak na naglalaman ng mga maliit na nuclei na may iba't ibang mga gawain. Isa sa pinakamahalagang gawain ng hypothalamus ay upang ikonekta ang sistemang nerbiyos sa sistemang endokrina sa pamamagitan ng glandulang pitwitaryo (hypophysis).

Ang hypothalamus ay matatagpuan sa ibaba ng thalamus na nasa itaas ng brainstem at bahagi ng sistemang limbiko. Sa terminolohiya ng neuroanatomiya, binubuo nito ang unahang bahagi ng diencephalon. Ang lahat ng utak ng bertebrado ay naglalaman ng isang hypothalamus. Sa tao, ito ay ang laki ng isang pili.

Responsable ang hypothalamus sa ilang mga prosesong metabolismo at iba pang mga gawain ng awtonomikong sistemang nerbiyos. Naggagawa at naglalabas ito ng ilang tiyak na neurohormone, na tinatawag na releasing hormone o hypothalamic hormone, at ang mga ito ay nagbubuhay o nagpipigil sa pagpapakawala ng pitiutaryong hormone.
Ang hypothalamus ang nagkokontrol ng temperatura ng katawan, gutom, mahalagang aspeto ng pagiging magulang at mga pagkasamâ ng pag-uugali, uhaw, pagkapagod, pagtulog, at ritmong sirkadiyan.

== Estruktura ==
[right|thumb|hypothalamus ng [Tao (ipinapakita ng pula)]]
Isang estruktura ng utak ang hypothalamus na binubuo ng mga natatanging nuclei pati na rin ang ilang mabababang lugar sa anatomiya. Natatagpuan ito sa lahat ng sistemang nerbiyos ng bertebrado. Sa mga mamalya, naglalabas ang magnocellular neurosecretory cell sa paraventricular nucleus at ang supraoptic nucleus ng hypothalamus ng neurohypophysial hormone, oxytocin at vasopressin. Inilalabas ang mga hormones sa dugo sa posterior pituitary. Naglalabas naman ang ilang maliliit na parvocellular neurosecretory cell, mga neurons ng paraventricular nucleus, ng corticotropin-releasing hormone at iba pang mga hormones sa portadang sistema ng hypophyseal, na kung saan ang mga hormones ay humahalo sa anterior pituitary.

### Nuclei 
Kasama sa nuclei ng hypothalamic nuclei ang mga sumusunod:

HIGHPVN.jpg|A cross section of the monkey hypothalamus displays 2 of the major hypothalamic nuclei on either side of the fluid-filled 3rd ventricle.
HypothalamicNuclei.PNG|Hypothalamic nuclei
3D-Hypothalamus.JPG|Hypothalamic nuclei on one side of the hypothalamus, shown in a 3-D computer reconstruction[1]

## Talababa 
## Malayuang pagbabasa 
* de Vries, GJ, and Sodersten P (2009) Sex differences in the brain:  the relation between structure and function. Hormones and Behavior 55:589-596.

## External links 
* BrainMaps project
* The Hypothalamus and Pituitary at endotexts.org 
* NIF Search - Hypothalamus  gamit ang Neuroscience Information Framework
* Space-filling and cross-sectional diagrams of hypothalamic nuclei: right hypothalamus, anterior, tubular, posterior.

Kategorya:Sistemang endokrina
Kategorya:Sistemang limbiko
Kategorya:Hypothalamus
Francisco Montecillo Padilla

Si **Francisco Montecillo Padilla** (ipinanganak Setyembre 17, 1953 sa Lungsod ng Cebu) ay ang isang arsobispo ng Simbahang Katolika at diplomatiko ng Banal na Luklukan. Hinirang siya ni Papa Francisco bilang Nuncio Apostoliko sa Kuwait para sa Tangway ng Arabia.

## Mga sanggunian 
Kategorya:Mga arsobispong Katoliko Romano
Ikonoklasmong Bisantino

[thumb|270x270px|Isang payak na krus: halimbawa ng ikonoklastang sining sa Simabahang [Hagia Irene sa Istanbul.]]
Ang **Ikonoklasmong Bisantino** (Ingles: *Byzantine Iconoclasm*, Griyego: Εἰκονομαχία, *Eikonomachía*) ay tumutukoy sa dalawang panahon sa kasaysayan ng Imperyong Bisantino, kung saan ang paggamit ng mga relihiyosong imahen o mga ikono ay tinuligsa ng mga relihiyo't imperyal na awtoridad sa loob ng Silangang Simbahan at ang imperyal na herarkiyang temporal. Ang "Unang Ikonoklasmo", na minsang tinatawag dito, ay tumagal mula mga 726 hanggang 787. Ang "Ikalawang Ikonoklasmo" naman ay mula 814 hanggang 842. Ayon sa tradisyunal na pagtanaw, ang Ikonoklasmong Bisantino ay pagtatatag ni Emperador Leo III ng pagbabawal sa mga relihiyosong imahen na tumuloy-tuloy hanggang sa kaniyang mga kahalili. Kasabay nito ang malawakang pagsira ng mga imahen at pang-uusig sa mga nagtataguyod ng benerasyon ng mga imahen. Ang Kanluraning Simbahan ay matatag na nanatiling magtaguyod ng paggamit sa mga imahen sa buong itinahal ng panahong iyon, at and buong episodyo ay mas lalong nagpatindi sa umiigting na hidwaan sa pagitan ng mga Silanganan at Kanluraning tradisyon, sa isang pinag-isang Simbahan pa rin, gayon din ang pagpapadali ng pagpapahina o pagtanggal ng kapangyarihang politikal ng Bisantino sa iba't ibang bahagi ng Italya.

## Pinagmulan 
Sa pagdaan ng ika-16 dantaon malinaw na nagkaroon ng paniniwala sa intersesyon ng mga santo ang pagsambang Kristiyano. Ang paniniwalang ito ay naimpluwensiyahan din ng konsepto ng herarkiya ng kabanalan, na ang Trinidad ang nasa tuktok, na sinusundan ng Birheng Maria , na sa Wikang Griyego ay tinatawag na Theotokos (Ingles: *God-bearer*) o *Meter Theou* (Tagalog: Ina ng Diyos), ang mga santo, mga banal na laláking nabubuhay, mga babae, at mga nakatatandang espiritwal, na sinusundan naman ng by the rest of humanity. Kung gayon, upang makatanggap ng mga pagbabasbas o dibinong pabor, ang mga sinaunang Kristiyano ay kadalasang nagdarasal o nagtatanong sa mga tagapamagitan (intermedyaryo), tulad ng mga santo o sa Theotokos, o mga buháy na kasámang Kristiyano na pinaniniwalaang banal, upang mamagitan kay Kristo para sa kanila. Isang matinding sakramentalidad at paniniwala sa kahalagahan ng pisikal na presensiya ay napabilang din sa paniniwala sa intersesyon ng mga santo sa pamamagitan ng mga relikiya at mga banal na imahen (ikono) sa mga sinaunang kaugaliang Kristiyano. 

Kaurian:Ikonoklasmong Bisantino
The Bad Popes

Ang ***The Bad Popes*** () ay isang aklat noong 1969 ni E. R. Chamberlin na sumubaybay sa mga búhay ng walong pinakakontrobersiyal na papa sa kasaysayan ng Simbahang Katoliko (nasa loob ng panaklong ang taon ng kapapahan).  
* Papa Esteban VI (896–897), ang nagpahukay sa bangkay, nagpalitis, nagputol ng daliri, pansamantalang nagpalibing, at nagpatapon kay Papa Formoso (ang kaniyang hinalinhan) sa Ilog Tiber.[1]
* Papa Juan XII (955–964), ang nagbigay ng lupa sa isa niyang kerida at pumatay ng maraming tao; pinatay siya ng isang laláki, na asawa ng babaing nahúli na kasáma niya sa kama. 
* Papa Benedicto IX (1032–1044, 1045, 1047–1048), ang "nagbenta" sa kapapahan.
* Papa Bonifacio VIII (1294–1303), ang tinuya sa *Banal na Komedya* ni Dante Alighieri.
* Papa Urbano VI (1378–1389), ang dumaing na hindi raw siya nakarinig ng sapat na sigaw mula sa mga kardinal, na nagsabwatan laban sa kaniya, na kaniyang pinarusahan.[2]
* Papa Alejandro VI (1492–1503), isang Borgia, na may salang nepotismo, nagkaroon din siya ng maraming anak at kinakasáma.[3]
* Papa Leo X (1513–1521), isang gastador at maaksayang miyembro ng pamilyang Medici at minsang ginastos ang 1/7 ng kayamanan, ng kaniyang hinalinhan, sa isang seremonya lámang.
* Papa Clemente VII (1523–1534), isa ring Medici, ang kaniyang pamumulitika (*power-politicking*) sa Pransiya, Espanya, at Alemanya ang dahilan kung bakit nadambong ang Roma.

Kaurian:Mga papa
Kategorya:Aklat
Pons

Ang **pons** ay bahagi ng brainstem. Sa tao at sa iba hayop na may dalawang paa, ito ay makikita sa pagitan ng midbrain (sa itaas) at ang medula oblongata (sa ibaba) at sa harap ng cerebellum.

Tinatawag din ang pons na **pons Varolii** ("tulay ng Varolius"), halaw sa isang Italyanong anatomista at siruhano na si Costanzo Varolio (1543-75). Ang rehiyon na ito ng brainstem ay naglalaman ng mga *neural pathway* o trakto na nagsagawa ng mga signal mula sa utak pababa sa tserebellum at medula, at trakto na nagtataglay ng mga pandamang signal papunta sa thalamus.

Ang pons ng tao ay may habang 2.5 sentimetro (0.98&#x20;in). Karamihan sa mga ito ay lumilitaw bilang isang malawak na nauunang bulwak na rostral sa medulla. Sa hulihan o dorsal, ang mga ito ay binubuo ng dalawang pares ng makapal na tangkay na tinatawag na cerebellar peduncles. Kinukonekta nito ang cerebellum sa pons at midbrain.

Naglalaman ang pons ng mga nuclei na nagpapasa ng mga signal mula sa forebrain papunta sa tserebellum, kasama ang mga nuclei na nagsasanhi ng pagtulog, paghinga, paglunok, kontrol sa pantog, pandinig, balanse, panlasa, paggalaw ng mata, ekspresyon ng mukha, at ayos ng buong katawan.

Sa loob ng pons makikita ang sentrong pneumotaxic na binubuo ng subparabrachial at ang medial parabrachial nuclei. Ang sentrong ito ang nagreregula ng pagbabago sa paglanghap at pagbuga.

Idinadamay ang pons sa sleep paralysis, at gumaganap din ito ng papel sa pagkakaroon ng panaginip.

## Estruktura 
Ang pons ay maaaring nahahati sa dalawang bahagi: ang bahaging **basilar ng pons**, na matatagpuan lang malapit, at ang **pontine tegmentum**, na matatagpuan sa likod.

### Nucleus 
Mayroong ilang cranial nerve nuclei sa pons:
* gitnang pons o mid-pons: ang  'pontine' o 'punong' nucleus ng trigeminal nerve sensory nucleus (V)
* gitnang pons o mid-pons: ang motor nucleus para sa trigeminal nerve (V)
* ibaba ng pons: abducens nucleus (VI)
* ibaba ng pons: facial nerve nucleus (VII)
* ibaba ng pons: vestibulocochlear nuclei (vestibular nuclei and cochlear nuclei) (VIII)

## Karagdagang mga imahe 

File:Pons.gif|Lokasyon at topographiya ng Pons(Animation)
File:Gray701.png|Axial na seksyon ng pons, at ang itaas na bahagi nito
File:Gray719.png|Ang Hind- at mid-brain; tinging posterolateral
File:Gray720.png|Seksiyong median sagittal ng utak 
File:Brain stem sagittal section.svg|Nuclei ng pons at brainstem
File:Slide2cuc.JPG|Cerebrum. Malalim na pagkakahiwa. Inperyor na pagkakahiwa.

## Talababa 
* Saladin Kenneth S.(2007) Anatomy & physiology the unity of form and function. Dubuque, IA: McGraw-Hill
*
*

## Mga kawing panlabas
* Diyagramo sa UCC 
* 

Kategorya:Pons
Amoris laetitia

Ang ***Amoris laetitia*** (Latin para sa *Ang kagalakan sa pagmamahal*) ay isang apostolikong pangaral ni Papa Francisco. Ito'y may petsang 19 Marso 2016, ngunit 8 Abril 2016 nang ito'y isapubliko. Kasunod itó ng mga Sinodo sa Pamilya na isinagawâ noong 2014 at 2015.

Kasabáy ng paglalabás ng mga teksto sa Ingles, Pranses, Aleman, Italyano, at Espanyol, isang pulong-balitaan ang isinagawâ ng Vatican Press Office kung saan tinalakay ang naturang dokumento nina Kardinal Christoph Schönborn O.P., Arsobispo ng Vienna; Kardinal Lorenzo Baldisseri, Kalihim–Panlahat ng Sinodo ng mga Obispo; at mag-asawang siná Francesco Miano, lektor ng pilosopiyang moral sa University of Tor Vergata sa Roma at si Giuseppina De Simone na lektor ng pilosopiya sa Theological Faculty of Southern Italy sa Naples.

## Talâan 
## Sanggunian
Kategorya:Papa Francisco
Kategorya:Apostolikong pangaral
Daluyong

Ang **dalúyong** o **dalúyong-bagyo** () ay ang bahang mala-tsunami sa mga baybayin na dulot ng pagtaas ng tubig dahil sa mga bagyo o iba pang mga kaugnay na sistema. Lumalagpas ang taas ng daluyong sa normal na antas ng tubig tuwing nagtataog (*high tide*).

## Mga makasaysayang daluyong 
Isa sa pinakamapaminsalang kalamidad na tumama sa Estados Unidos ay ang bagyo sa Galveston, Texas noong 1900 na isang Kategorya 4 na bagyo. Nagdala ito ng mapaminsalang daluyong sa mga dalampasigan—sa pagitan ng 6,000 hanggang 12,000 buhay ang nasawi, ang pinakamarami sa kasaysayan ng Estados Unidos. Pinakamaraming nasawi sa ika-21 siglo ay dulot ni Bagyong Nargis na kumitil ng mahigit sa 138,000 sa Myanmar noong Mayo 2008, sumunod dito ang Bagyong Haiyan o Yolanda na kumitil ng 3,600 na buhay sa Gitnang Pilipinas. na nagdulot ng pinsala na katumbas sa humigit-kumulang na US$14 bilyon.

Ang pinakamataas na naitalang daluyong-bagyo sa kasaysayan ay dala ng Bagyong Mahina noong 1899, na tinatayang may 43 talampakan (13 metro) sa Look ng Bathurst, Australia. Ngunit sa nailathalang pananaliksik noong 2000, tinukoy nito na malamang ang karamihan sa mga ito ay mga wave run-up lamang dahil sa matarik na topograpiya ng baybayin. Sa Estados Unidos, ang pinakamalaking naitalang daluyong-bagyo ay dulot ni Bagyong Katrina noong 2005 na nagdala ng mga daluyong-bagyo na higit sa 25 talampakan (8 metro). Sa mga pamayanan sa Mississippi, gaya ng sa Waveland umabot ito ng 41.5 talampakan, Bay St. Louis 38 talampakan, Diamondhead 30 talampakan, Pass Christian 35 talampakan. Isa pang malaking naitalang daluyong-bagyo ay nangyari sa Lungsod ng New York na hatid ni Bagyong Sandy noong Oktubre 2012 na may 14 talampakan (4.2 metro), habang sa Pass Christian sa kabilang panig ng Look ng St. Louis umabot ito hanggang 35 talampkan. Ang pinakamtinding daluyong-bagyo na kumitil ng napakaraming buhay ay nangyari noong 1970, dala ni Bagyong Bhola. Kalimitang tinatamaan ng mga daluyong-bagyo ang mga baybayin ng Look ng Bengal.

## Mga sanggunian
Encantadia (seryeng pantelebisyon ng 2016)

***Encantadia*** ay isang papalapit na  pampantasyang Filipino na seryeng pantelebisyon  na isasahimpapawid ng GMA Network. It*o ay tinaguriang bilang makabagong requel* (retelling-sequel/karugtong na muling-pagsalaysay) sa seryeng pampantasya noong 2005 na *Encantadia*. Ang palabas ay itinakdang isasahimpapawid sa Hulyo 18 2016 sa bloke ng GMA Telebabad ng network, at isasahimpapawid din sa pamamagitan ng GMA Pinoy TV.

Ang mga bagong ''sang'gre*, tagapag-ingat ng apat na hiyas o brilyante, ay inihayag noong 4 Abril 2016. Si Kylie Padilla ay gaganap sa papel ni Amihan, si Alena ay isasapapel ni Gabbi Garcia, si Sanya Lopez ay si Danaya habang si Glaiza de Castro ay tatanggap sa papel ni Pirena.

## Mga tauhan at mga karakter 
### Pangunahing mga tauhan 
* **Kylie Padilla** bilang si *Amihan*, ang taga-ingat ng hiyas o brilyante ng hangin. Si Amihan ay humalili sa kanyang inang si Mine-a bilang Reyna ng Lireo, at ang pinakadalubhasang mandirigma sa kanilang magkakapatid.
* **Glaiza de Castro** bilang si *Pirena*, ang taga-ingat ng hiyas o brilyante ng apoy. Bilang panganay sa apat na magkakapatid, siya ang pinakamarunong at ang mapaglunggati. Pinaghandaanan niya lagi ang kanyang sarili na sa isang araw ay maging Reyna ng Lireo ngunit siya ay nilamon ng kanyang pagkamuhi, lalo na sa kanyang kapatid na si Amihan.
* **Gabbi Garcia** bilang si *Alena*, ang taga-ingat ng hiyas o brilyante ng tubig. Si Alena ay biniyayaan ng magandang tinig na kayang magparalisa o pumatay ng kaaway.

* *Sanya Lopez'* bilang si *Danaya'', ang bunso sa magkakapatid at ang taga-ingat ng hiyas o brilyante ng lupa. Si Danaya ay may abilidad na makipag-usap sa mga hayop at mga halaman, at pagalingin din ang sugatan. Siya ay nakahiligang at madalas nasasalpukan sa panganay na kapatid, si Pirena.

### Pangalawang mga tauhan 
*Dimple Magnaye bilang Batang Pirena
*Barbara Miguel bilang Dalagang Pirena
*Dayara Shane bilang Batang Amihan
*Althea Ablan bilang Batang Alena
*JC Movido bilang Batang Danaya
* Rocco Nacino bilang Aquil
* Ruru Madrid bilng Ybarro/Prinsipe Ybrahim
* John Arcilla bilang Hagorn
* Phytos Ramirez bilang Pao Pao
* Yuan Francisco bilang batang Pao Pao
* Migo Adecer bilang Anthony
* Klea Pineda bilang Muyak
* Rochelle Pangilinan bilang Agane/Hera Andora
* Pancho Magno bilang Hitano
* Vaness del Moral bilang Gurna
* Christian Bautista bilang Apitong
* Carlo Gonzales bilang Muros
* Buboy Villar bilang Wantuk
* Solenn Heussaff bilang Cassiopeia
* Mikee Quintos bilang Lira (tunay) / Milagros (ngalan sa mundo ng tao)
* Kate Valdez bilang Lira (huwad)/ Mira
*Eula Valdez bilang Avria
*Janice Hung bilang Bathalumang Ether
** Nicole Hyala bilang boses ni Bathalumang Ether

### Natatanging pakikilahok 
* Marian Rivera bilang Ynang Reyna Mine-a
* Dingdong Dantes bilang Haring Raquim

## Mga Sanggunian 
Kategorya:Palatuntunan ng GMA Network
Kategorya:Telefantasya
Kategorya:Mga palabas sa telebisyon mula sa Pilipinas
Duolingo

Ang **Duolingo** /ˌdjuːoʊˈlɪŋɡoʊ/ ay isang plataporma para sa pag-aaral ng wika sa pamamagitan ng isang websayt at app, gayundin ang isang digital na pagsusulit para sa language proficiency. Ang Duolingo ay ad-free at lahat ng kursong wika nito ay libre. Simula noong Pebrero 2016, ang websayt at app na ito ay mayroon nang 54 na iba't ibang kursong wika sa 23 mga wika; at 28 na kasalukuyang ginagawa pa. Ang app ay maaaring magamit sa iOS, Android at Windows 8 at 10 platforms at mayroon itong 120 milyong mga rehistradong tagagamit sa buong mundo.

## Kasaysayan 
Ang proyekto ay sinimula sa Pittsburgh ng isang propesor ng Pamantasan ng Carnegie Mellon na si Luis von Ahn (ang lumikha sa reCAPTCHA) at ang graduate student nitong si Severin Hacker at pinalago kasáma sina Antonio Nivas, Vicki Cheung, Marcel Ueckermann, Brendan Meeder, Hector Villafuerte, and Jose Fuentes.

## Pagkilala at parangal 
Noong 2013, napili ng Apple ang Duolingo bílang iPhone App ng Taon, ang kauna-unahang pagkakataon na ang parangal na ito ay iginawad sa isang educational application.[63] Gayundin, nanalo ang Duolingo ng Best Education Startup sa 2014 Crunchies,[17] at naging most downloaded app sa kategoryang Edukasyon ng Google Play noong 2013 at 2014.

## Mga sanggunian
Kategorya:Mga kompanya sa Estados Unidos
Melisa Sözen

Si **Ayşe Melisa Sözen** (ipinanganak noong 06 Oktubre 1985) ay isang turk aktres.http://www.telegraph.co.uk/culture/film/filmreviews/10854089/Winter-Sleep-winner-of-the-Cannes-Palme-DOr-review.html

## Mga sanggunian 
Kategorya:Mga artista mula sa Turkey
Constantin Gâlcă

Si **Constantin Gâlcă** ( ipinanganak noong 8 ng Marso ng 1972) ay isang Romanian nagretiro footballer , at ang kasalukuyang manager ng Espanyol club RCD Espanyol .
Pantay sa kagaanan bilang defensive o gitnang midfielder sa isang tumpak na malayuan shot, siya unang ginawa ng isang pangalan para sa kanyang sarili sa Steaua Bucureşti, pagkatapos ay pumunta na sa gastusin sa isang buong dekada sa Espanya, ang pag-play sa 318 mga tugma sa parehong mga pangunahing mga antas pinagsama at na kumakatawan sa limang mga klub .
Bukod pa rito, Gâlcă lumitaw para sa Romania sa dalawang World tasa at ng maraming mga European Championships , pagkakaroon ng 68 caps. [1] Noong 2009 , nagsimula siyang nagtatrabaho bilang isang manager.

Kategorya:Palakasan
Apostolikong pangaral

Ang isang **apostolikong pangaral** () ay isang uri ng komunikasyon mula sa Santo Papa ng Simbahang Katolika. 

Hinihikayat nito ang isang pamayanan na magsagawâ ng isang gawâin nang hindi nagbibigay-kahulugan sa doktrina ng Simbahan. Itinuturing ito na mababà ang antas ng awtoridad kaysa sa isang ensiklika, ngunit higit na mataas kaysa sa ibang liham eklesyastikal, apostolikong liham, at iba pang panunulat ng Santo Papa.  

Karaniwang inilalabás ang isang apostolikong pangaral kasunod ng isang pagpupulong ng Sinodo ng mga Obispo.

## Mga sanggunian 
Kategorya:Kasulatan ng Santo Papa
*
Kapilya Sistina

Ang **Kapilya Sistina** o **Sistine Chapel** (; ) ay isang kapilya sa Palasyong Apostoliko, ang opisyal na tiráhan ng Santo Papa, sa Lungsod Vaticano. Una itong nakilála bilang *Cappella Magna*, ang pangalan ng kapilya ay hango kay Papa Sixto IV, na nagsagawa ng restorasyon nito mula 1477 hanggang 1480. Mula noon, sa kapilya idinaraos ang mga relihiyoso at pantungkuling gawâin ng pápa. Ginagamit din ito sa conclave, kung saan hinihirang ang bágong santo papa. Higit na kilalá ang Kapilya Sistina sa mga fresco na nakapintá sa interyor nito, lalo na ang kisame nito at *Ang Huling Paghuhukom* ni Michelangelo.

Kategorya:Lungsod ng Vaticano
The Galeón

Ang **The Galeón: Manila–Acapulco Galleon Museum** ay isang museong maritimo na ipinapatayo sa looban ng lupain ng SM Mall of Asia sa Pasay, Kalakhang Maynila, Pilipinas. Ang museo ay itatampok ang Kalalkalang Galeon ng Maynila–Acapulco at ipamamahayan sa loob nito ang  isang replica ng isang Galleon na kasing-laki sa mga ginagamit sa makaysaysayang kalakalan.

## Pagbuo
Ang mga pagsisikap sa pagtatayo ng isang museong galleon ay nagsimula noong pang 2010 kung saan nagsaayos ng isang tanggapang diplomatiko si Alberto Romulo, kalihim ng Kagawaran ng Ugnayang Panlabas na pinagdaluyan ng mga organized a diplomatic reception attended by embahador mula sa 32 bansa na may ugnayan sa makasaysayang Kalakalang Galleon. Sa pagpupulong, pinagusapan ang pagpapatayo ng isang museo.

Si Edgardo Angara, isang senador sa panahon na iyon, ay tumungo sa Lungsod ng Mehiko at nikipagkita sa mga pinuno ng mga institusyon na may kaugnayan para humingi ng suporta sa pagpapatayo ng isang museong galleon. Lumapit siya sa Pambansang Arkibo ng Mehiko, Colegio de Mexico, Universidad Nacional Autónoma de México at Universidad Autónoma de San Luis Potosí para pagusapan ang isang 
pakikipagtulungang pananaliksisk kasama ng mga Pilipinong unibersidad at akademiko.

Ang Grupo Carso ni Carlos Slim Helú, FEMSA, at Cemex, mga Mehikanong kompanya kasama ang pamahalaan ng estado ng Guerrero ay nagpahayag na susuportahan nila ang proyekto para sa museong galleon. Nagpahayag din ng suporta sa plano ang mga Mehikanong personalidad at politiko tulad nila Margarita Zavala, Unang Ginang ng Pangulong Felipe Calderon, mga Senador na sila Teofilo Torres Corzo at Humberto Mayans at ng mga Mehikanong akademiko at pahayagan.

## Konstruksiyon at arkitektura
Tinatayang mga  ang ginastos ng SM Group para sa pagpapatayo ng museo. Pinalitan ang balak para sa pagtatapos ng konstruksiyon ng museo at binalak na buksan sa ikalawang kuwarter ng 2016, ngunit ang araw ng pagbubukas ay ginalaw papunta sa ikatlong kuwarter sa parehas na taon. Isang kompanyang pang-arkitekto na nakabase sa Mehiko, kasama ang mga arkitektong nakabase sa Hong Kong at Florida sa Estados Unidos ay kasangkot sa proyekto.

## Kaayusan
Magkakaroon ang museo ng  na espasyo para sa eksibisyon at itatampok ang isang replica ng Galleon sa loob ng museo  Ang eksibit ay magkakaroon ng presentasyong linear na may kronolohikal na pagaayos. Pamamahayan ng museo ang limang permanenteng galerya at isang pansamantalang espasyo para sa eksibisyon. Ilan sa mga eksibit na ilalagay sa museo ay ang mga relihiyosong imahe, instrumento para sa paglalayag at mga kalakal mula sa 42 na bansa na kasangkot sa kalakal ng mga galleon.

## Mga sanggunian
Kategorya:Mga museo sa Pilipinas
Lindol sa Ecuador (2016)

Noong Abril 16, 2016, tumama ang isang 7.8 eskalang sismolohikong richter na lindol sa Ecuador  dakong   sa tinatayang  sa bayan ng Musine, na naging malakas pa ang lindol. Nagkaroon ng malawakang pinsala sa mga istruktura sa malaking bahagi mula sa episentro. Tinatayang hindi bababa sa 142 katao ang nasawi at nasa 600 ang naitalang nasugatan.

## Mga sanggunian
Kategorya:Lindol
Kategorya:Mga lindol noong 2016